Komission asetus (EY) N:o 1932/1999, annettu 9 päivänä syyskuuta 1999, maataloustuotteiden vakuusjärjestelmän soveltamista koskevien yhteisten yksityiskohtaisten sääntöjen vahvistamisesta annetun asetuksen (ETY) N:o 2220/85 muuttamisesta



Virallinen lehti nro L 240 , 10/09/1999 s. 0011 - 0013



KOMISSION ASETUS (EY) N:o 1932/1999, annettu 9 päivänä syyskuuta 1999, maataloustuotteiden vakuusjärjestelmän soveltamista koskevien yhteisten yksityiskohtaisten sääntöjen vahvistamisesta annetun asetuksen (ETY) N:o 2220/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1253/1999(2), ja erityisesti sen 5 artiklan, 6 artiklan 2 kohdan, 7 artiklan 3 kohdan, 8 artiklan 5 kohdan, 9 artiklan 2 kohdan, 13 artiklan, 16 artiklan 2 kohdan, 17 artiklan 2 kohdan ja 21 artiklan sekä muiden maataloustuotteiden yhteisistä markkinajärjestelyistä annettujen asetusten vastaavat säännökset samoin kuin yhteisistä markkinajärjestelyistä annettujen asetusten muut säännökset, joiden soveltamista varten on säädetty vakuus, ottaa huomioon ananassäilykkeiden tuotantotukijärjestelmän käyttöön ottamisesta 14 päivänä maaliskuuta 1977 annetun neuvoston asetuksen (ETY) N:o 525/77(3), sellaisena kuin se on viimeksi muutettuna asetuksella (ETY) N:o 1699/85(4), ja erityisesti sen 8 artiklan, ottaa huomioon puuvillan tukijärjestelmän yleisistä säännöistä 29 päivänä kesäkuuta 1995 annetun neuvoston asetuksen (EY) N:o 1554/95(5), sellaisena kuin se on viimeksi muutettuna asetuksella (EY) N:o 1419/98(6), ja erityisesti sen 11 artiklan 1 kohdan, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston (ETY) N:o 1765/92(7), sellaisena kuin se on viimeksi muutettuna asetuksella (EY) N:o 1624/98(8), ja erityisesti sen 12 ja 16 artiklan, sekä katsoo, että 1) monissa yhteisön maatalousasetuksissa säädetään vakuuksien antamisesta ja niiden mahdollisesta menettämisestä, 2) komission asetuksen (ETY) N:o 2220/85(9), sellaisena kuin se on viimeksi muutettuna asetuksella (EY) N:o 3403/93(10), soveltamisalaa määritteleviin useisiin asetuksiin tehdyt viittaukset olisi saatettava selvyyden vuoksi ajan tasalle, 3) vakuusjärjestelmän hallinnon yksinkertaistamiseksi eräitä pienten vakuuksien asettamista ja menettämistä sekä korkojen laskentaa koskevia säännöksiä olisi muutettava, 4) asetuksen (ETY) N:o 2220/85 31 ja 32 artiklassa säädetään, että jäsenvaltioiden on annettava komissiolle tiedoksi tietyt vakuusjärjestelmän soveltamista koskevat tiedot, 5) tilien tarkastamista ja hyväksymistä koskeva menettely on muutettu yhteisen maatalouspolitiikan rahoituksesta annetun asetuksen (ETY) N:o 729/70 muuttamisesta 22 päivänä toukokuuta 1995 annetulla neuvoston asetuksella (EY) N:o 1287/95(11) ja neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetulla komission asetuksella (EY) N:o 1663/95(12), sellaisena kuin se on muutettuna asetuksella (EY) N:o 896/97(13), 6) on osoittautunut, että asetuksen (ETY) N:o 2220/85 31 ja 32 artiklassa tarkoitettujen tietojen ilmoittaminen ei ole komission yksiköille enää yhtä hyödyllistä kuin vanhassa tilien tarkastamis- ja hyväksymismenettelyssä, ja että uusi tilien tarkastamis- ja hyväksymismenettely on yksinkertaistanut jäsenvaltioiden toimittamia tietoja, 7) kyseisten tietojen on edelleen oltava saatavilla, ja 8) tässä asetuksessa säädetyt toimenpiteet ovat kaikkien asianomaisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2220/85 seuraavasti: 1) Korvataan 1 artikla seuraavasti: " 1 artikla Tässä asetuksessa vahvistetaan joko jäljempänä lueteltujen asetusten tai täytäntöönpanoasetusten nojalla annettavia vakuuksia koskevat säännökset, jollei mainituissa asetuksissa toisin säädetä: a) tiettyjen maataloustuotteiden yhteisestä markkinajärjestelystä annetut asetukset: - neuvoston asetus N:o 136/66/ETY (rasvat)(14), - neuvoston asetus (ETY) N:o 804/68 (maito ja maitotuotteet)(15), - neuvoston asetus (ETY) N:o 805/68 (naudanliha)(16), - neuvoston asetus (ETY) N:o 2358/71 (siemenet)(17), - neuvoston asetus (EY) N:o 2200/96 (hedelmät ja vihannekset)(18), - neuvoston asetus (ETY) N:o 2759/75 (sianliha)(19), - neuvoston asetus (ETY) N:o 2771/75 (munat)(20), - neuvoston asetus (ETY) N:o 2777/75 (siipikarjanliha)(21), - neuvoston asetus (EY) N:o 3072/95 (riisi)(22), - neuvoston asetus (EY) N:o 603/95 (kuivarehut)(23), - neuvoston asetus (ETY) N:o 1785/81 (sokeri)(24), - neuvoston asetus (EY) N:o 2201/96 (hedelmä- ja vihannesjalosteet)(25), - neuvoston asetus (ETY) N:o 822/87 (viini)(26), - neuvoston asetus (EY) N:o 2467/98 (lampaan- ja vuohenliha)(27), - neuvoston asetus (ETY) N:o 1766/92 (viljat)(28), - neuvoston asetus (ETY) N:o 2075/92 (raakatupakka)(29), - neuvoston asetus (ETY) N:o 3759/92 (kalastus- ja vesiviljelytuotteet)(30); b) asetus (ETY) N:o 525/77 (ananassäilykkeet); c) asetus (EY) N:o 1554/95 (puuvillan tukijärjestelmä)(31); d) asetus (ETY) N:o 1765/92 (tukijärjestelmä tiettyjen peltokasvien viljelijöille)(32)" 2) Korvataan 2 artikla seuraavasti: " 2 artikla Tätä asetusta ei sovelleta neuvoston asetuksessa (ETY) N:o 2913/92(33) tarkoitettujen tuonti- tai vientitullien maksamisen varmistamiseksi annettuihin vakuuksiin." 3) Korvataan 5 artiklan 1 kohdassa ilmaisu "100 ecua" ilmaisulla "500 euroa". 4) Poistetaan 5 artiklan 3 kohta. 5) Korvataan 12 artiklan 2 ja 3 kohdassa ilmaisu "20 ecua" ilmaisulla "60 euroa". 6) Poistetaan 12 artiklan 4 kohdan toinen alakohta. 7) Korvataan 29 artiklan 2 kohdassa ilmaisu "20 ecua" ilmaisulla "60 euroa". 8) Lisätään 29 artiklan 3 kohdan ensimmäisen alakohdan jälkeen alakohta seuraavasti: "Kun asianomaista osapuolta pyydetään muutoksenhaun tuloksen perusteella maksamaan menetetty määrä 30 päivän kuluessa, jäsenvaltio voi korkojen laskentaa varten katsoa, että maksu suoritetaan kyseisen pyynnön esittämispäivää seuraavana 20. päivänä." 9) Korvataan VII osaston nimessä oleva ilmaisu "Tiedonannot" ilmaisulla "Tiedot". 10) Korvataan 31 artikla seuraavasti: " 31 artikla 1. Jäsenvaltioiden on huolehdittava, että komission käytettävissä on kunkin varainhoitovuoden osalta tiedot menetettyjen vakuuksien kokonaismääristä ja kokonaissummista, riippumatta 29 artiklassa tarkoitetun menettelyn vaiheesta, ja eriteltävä ne, jotka otetaan kansallisiin talousarvioihin ja ne, jotka otetaan yhteisön talousarvioon. 2. Edellä 1 kohdassa tarkoitetut tiedot on koottava jokaisen yhteisön säännöksen, jossa säädetään vakuudesta, ja kaikkien yli 1000 euron suuruisten menettelyjen vakuuksien osalta. 3. Tiedoista on käytävä ilmi summat, jotka asianomainen on maksanut suoraan sekä summat, jotka on saatu kun vakuus on muutettu rahaksi." 11) Korvataan 32 artikla seuraavasti: " 32 artikla Jäsenvaltioiden on huolehdittava, että komission käytettävissä on seuraavat tiedot: a) takaajaksi hyväksyttävät laitokset sekä tähän liittyvät edellytykset, b) edellä 8 artiklan 2 kohdan nojalla hyväksyttävät vakuusmuodot sekä tähän liittyvät edellytykset." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä syyskuuta 1999. Komission puolesta Franz FISCHLER Komission jäsen (1) EYVL L 181, 1.7.1992, s. 21. (2) EYVL L 160, 26.6.1999, s. 1. (3) EYVL L 73, 21.3.1977, s. 46. (4) EYVL L 163, 22.6.1985, s. 12. (5) EYVL L 148, 30.6.1995, s. 48. (6) EYVL L 190, 4.7.1998, s. 4. (7) EYVL L 181, 1.7.1992, s. 12. (8) EYVL L 210, 28.7.1998, s. 3. (9) EYVL L 205, 3.8.1985, s. 5. (10) EYVL L 310, 14.12.1993, s. 4. (11) EYVL L 125, 8.6.1995, s. 1. (12) EYVL L 158, 8.7.1995, s. 6. (13) EYVL L 128, 21.5.1997, s. 8. (14) EYVL 172, 30.9.1966, s. 3025/66. (15) EYVL L 148, 28.6.1968, s. 13. (16) EYVL L 148, 28.6.1968, s. 24. (17) EYVL L 246, 5.11.1971, s. 1. (18) EYVL L 297, 21.11.1996, s. 1. (19) EYVL L 282, 1.11.1975, s. 1. (20) EYVL L 282, 1.11.1975, s. 49. (21) EYVL L 282, 1.11.1975, s. 77. (22) EYVL L 329, 30.12.1995, s. 18. (23) EYVL L 63, 21.3.1995, s. 1. (24) EYVL L 177, 1.7.1981, s. 4. (25) EYVL L 297, 21.11.1996, s. 29. (26) EYVL L 84, 27.3.1987, s. 1. (27) EYVL L 312, 20.11.1998, s. 1. (28) EYVL L 181, 1.7.1992, s. 21. (29) EYVL L 215, 30.7.1992, s. 70. (30) EYVL L 388, 31.12.1992, s. 1. (31) EYVL L 148, 30.6.1995, s. 48. (32) EYVL L 181, 1.7.1992, s. 12. (33) EYVL L 302, 19.10.1992, s. 1.